Շելի Լոնգ

**Շելի Լի Լոնգ** (, ), ամերիկացի դերասանուհի, առավել հայտնի է դարձել` խաղալով Դայան Չեմբերսի դերը «Ուրախ ընկերություն» կատակերգական հեռուստասերիալում, որի համար արժանացել է «Էմիի» և երկու «Ոսկե գլոբուս» մրցանակների։ Նաև հայտնի է դարձել այլ՝ «Գիշերային հերթափոխ» (1982), «Անհամատեղելի հակասություններ» (1984), «Պրորվա» (1986), «Խելահեղ փողերը» (1987), «Կրկին բարև» (1987), «Բևերլի Հիլլզի վաշտը» (1989) կատակերգական ֆիլմերում, նաև նկարահանվել է «Ֆիլմ Բրեյդի փոքրիկ ընտանիքի մասին» և Բժիշկ «Թ-ին» և նրա կինը» (2000):

## Վաղ տարիներ
Շելին ծնվել է 1949 թվականի օգոստոսի 23-ին Ինդիանայում, Ֆորտ Ուեյ քաղաքում։

## Կարիերա
Լոնգը իր կարիերան սկսել է որպես մոդել` նկարվելով գովազդների համար։ Մի քանի ֆիլմերում դեր ստանալուց հետո, նա 1980 թվականին նշել է իր նորամուտը մեծ էկրան՝ նկարվելով «Վերջին ամուսնական զույգը Ամերիկայում» ֆիլմում։ Մեկ տարի անց նկարահանվել է «Քարանձավի մարդը» ֆիլմում։

Լոնգը մեծ ճանաչում է ձեռք բերե՝լ խաղալով «Գիշերային հերթափոխ» ֆիլմի գլխավոր դերը։ Ֆիլմը թողարկվել է 1982 թվականին։ Ավելի ուշ նա խաղացել է գլխավոր դեր կատակերգական «Կորցնելով դա» ֆիլմում։ 1982 թվականին նա ստացել է գլխավոր դեր «Ուրախ ընկերություն» հեռուստասերիալում, որով նա նույնպես մեծ ճանաչում է ձեռք բերել և արժանացել շատ պարգևների։ Նկարահանումների ընդմիջումների ժամանակ ևս նա շարունակել է նկարահանվել ֆիլմերում։ 1984 թվականին նա արժանացել է «Ոսկե գլուբուս» պարգևին «Անհամատեղելի հակասություններ» ֆիլմում գլխավոր դերի համար։ Հետագայում հաջորդել են մյուս ֆիլմերը՝ «Պրորվա» (1986) Թոմա Հենկսի հետ, «Խենթ փողերը» (1987) Բետ Միդելրի հետ և «Կրկին բարև» (1987): Դրան հաջորդել են գլխավոր դերեր «Գործարար աղջիկը» և «Իմ խորթ մայրը» ֆիլմերում, սակայն նա հրաժարվել է նկարահանվել «Իմ խորթ մայրը» ֆիլմում։

1987 թվականին Լոնգը լքեց «Ուրախ ընկերություն» հեռուստասերիալը։ Խոսակցություններ կային, որ Լոնգը լքել է հեռուստասերիալը բացառապես ֆիլմերում նկարահանվելու համար, սակայն դերասանուհին հերքել է դա։

Հեռուստասերիալից դուրս գալուց հետո նա ստացել և խաղացել է գլխավոր դեր «Բեվերլի Հիլլզի վաշտը» ֆիլմում։ Ֆիլմը թողարկվել է 1989 թվականին։

1995 թվականին նա խաղացել է կատակերգական «Ֆիլմ Բրեյդի մասին» ֆիլմում։ Ֆիլմը մեծ հաջողություններ է ունեցել, այդ իսկ պատճառով նկարահանվել են «Բրեյդի փոքրիկ ընտանիքը 2» (1996) և «Բրեյդի փոքրիկ ընտանիքը «Սպիտակ տանը» (2002) ֆիլմերը։ 1990-ականների վերջին Լոնգը դադարեցրեց իր կարիերան և սկսեց զբաղվել երեխաների դաստիարակությամբ։ 2000 թվականին նա նկարահանվել է «Բժիշկ «Թ-ին» և նրա կինը» ֆիլմում, Ռիչարդ Գիրի հետ։

## Անձնական կյանքը
1979 թվականին Լոնգը հանդիպեց Բրյուսա Թայսոնին։ Նրանք ամուսնացան 1981 թվականին և 1985 թվականի մարտի 27-ին ծնվեց նրանց աղջիկը՝ Ջուլիանան։ Լոնգը և Թայսոնը հեռացել են իրարից 2003 թվականին, ամուսնալուծվել են 2004 թվականին։

2004 թվականի նոյեմբերին Լոնգը հայտնվեց հիվանդանոցում անզգայացնող դեղամիջոցների գերդոզավորումից։

## Մրցանակներ
### Էմի

* 1983 թվական, Կատակերգական «Ուրախ ընկերություն» հեռուստասերիալի գլխավոր դերասանուհի

### Ոսկե Գլոբուս
* 1984 թվական, Լավագույն գլխավոր դերակատար «Ուրախ ընկերություն» հեռուստասերիալում
* 1983 թվական, Լավագույն երկրորդ պլանի գլխավոր դերասանուհի «Ուրախ ընկերություն» հեռուստասերիալում

### Էմի անվանակարգում
* 1984 թվականին արժանացել է «Ուրախ ընկերություն» կատակերգական հեռուստասերիալի լավագույն դերասանուհի
* 1985 թվականին արժանացել է «Ուրախ ընկերություն» կատակերգական հեռուստասերիալի լավագույն դերասանուհի
* 1986 թվականին արժանացել է «Ուրախ ընկերություն» կատակերգական հեռուստասերիալի լավագույն դերասանուհի
* 1993 թվականին արժանացել է «Ուրախ ընկերություն» կատակերգական հեռուստասերիալի լավագույն դերասանուհի
* 1995 թվականին արժանացել է «Ֆրեյզեր» կատակերգական հեռուստասերիալի լավագույն դերասանուհի

## Ընտիր ֆիլմագրություն
* *[[Բանալի (ֆիլմ, 1977)|Բանալի]]* (1977 թ.) (Ձայն)
* *[[Ընկերների նեղ շրջապատ]]* (1980 թ.)
* *[[Քարանձավի մարդ (ֆիլմ, 1981)|Քարանձավի մարդ]]* (1981 թ.)
* *[[Գիշերային հերթափոխ]]* (1982 թ.)
* *[[Կորցնելով դա]]* (1983 թ.)
* *[[Բարի գալուստ դրախտ]]* (1984 թ.)
* *[[Անհամատեղելի հակասություններ]]* (1984 թ.)
* *[[Պարտքի փոսը (ֆիլմ)|Պարտքի փոսը]]* (1986 թ.)
* *[[Խենթ փողերը (ֆիլմ, 1987)|Խենթ փողերը]]* (1987 թ.)
* *[[Կրկին բարև]]* (1987 թ.)
* *[[Բեվերլի Հիլլզի վաշտը]]* (1989 թ.)
* *[[Նրան իմ մասին՝ ոչ մի խոսք]]* (1990 թ.)
* *[[Սառեցված գանձեր (ֆիլմ)|Սառեցված գանձեր]]* (1992 թ.)
* *[[Բրեդի փոքրիկ ընտանիքը]]* (1995 թ.)
* *[[Բրեդի փոքրիկ ընտանիքը 2]]* (1996 թ.)
* *[[Ռեգթայմի արկածները]]* (1998 թ.)
* *[[Բժիշկ «Թ-ին» և նրա կինը]]* (2000 թ.)
* *[[Վստահիր ինձ]]* (2005 թ.)
* *[[Մեղրամիս մոր հետ]]* (2006 թ.)
* *A Couple of White Chicks at the Hairdresser* (2007 թ.)

## Ծանոթագրություններ

Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի մոդելներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Թատրոնի դերասանուհիներ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի կատակերգուներ
Կատեգորիա:Թատրոնի ամերիկացի դերասանուհիներ